Rīgā

|  |  |
| --- | --- |
| 08.09.2021. | Nr. TA-1594/5253 |
| Uz 28.06.2021. | Nr. 142.9/6-49-13/21 |

Saeimas Aizsardzības, iekšlietu

un korupcijas novēršanas komisijai

Par likumprojektu "Imigrācijas likums"

Valsts kancelejā ir saņemta Saeimas Aizsardzības, iekšlietu un korupcijas novēršanas komisijas 2021. gada 28. jūnijavēstule Nr. 142.9/6-49-13/21, kurā Ministru kabinetam lūgts līdz šā gada 1. septembrim jaunajā Imigrācijas likuma projektā noteikt konceptuālu risinājumu, lai pārtrauktu termiņuzturēšanās atļauju izsniegšanu, pamatojoties uz Imigrācijas likuma 23. panta pirmās daļas 29. un 30. punktu, un izstrādāt tiesisko risinājumu pārejas termiņa noteikšanai attiecībā uz personām, kas šādas termiņuzturēšanās atļaujas jau ir saņēmušas.

Izpildot doto uzdevumu, vēlamies informēt, ka likumprojekts "Imigrācijas likums" (TA-509) ir attiecīgi precizēts, svītrojot tiesisko pamatu termiņuzturēšanās atļaujas izsniegšanai, ja ārzemnieks Rīgā, Jūrmalā, Ikšķiles vai Saulkrastu pilsētā vai Ādažu, Ķekavas, Mārupes, Olaines vai Salaspils novadā, vai Garkalnes, Ropažu, Saulkrastu, Stopiņu vai Tīnūžu pagastā ir iegādājies un viņam pieder viens funkcionāli saistīts nekustamais īpašums, kura vērtība ir vismaz 250 000 euro, vai ārpus minētajām administratīvajām teritorijām vai novadu teritoriālā iedalījuma vienībām – ne vairāk kā divi nekustamie īpašumi un katrs no tiem ir viens funkcionāli saistīts nekustamais īpašums, kuru kopējā vērtība ir vismaz 250 000 euro, vai ja ārzemniekam ir pakārtotās saistības ar Latvijas Republikas kredītiestādi ne mazāk kā 280 000 *euro* apmērā un ar šo kredītiestādi slēgtā darījuma termiņš nav mazāks par pieciem gadiem, un, pieprasot pirmreizēju termiņuzturēšanās atļauju, viņš samaksā valsts budžetā 25 000 *euro*.

Vienlaikus arī likumprojekta "Imigrācijas likums" (TA-509) pārejas noteikumos ir noteikts, ka tie ārzemnieki, kas saņēmuši termiņuzturēšanās atļaujas atbilstoši Imigrācijas likuma (2002. gada 9. septembra redakcijā) 23. panta pirmās daļas 29. un 30. punktam, kā arī viņu ģimenes locekļi var turpināt pieprasīt termiņuzturēšanās atļaujas Latvijas Republikā, ja vien turpina pastāvēt investīciju objekts un personas veikušas nepieciešamos maksājumus Ekonomikas attīstības programmā.

Pielikumā: Ministru kabineta 2021. gada 7. septembra sēdes protokola   
Nr. 60 36. § izraksts.

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu